
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1555 

10 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης περί καθορισμού διαδικα¬ 
σίας χρέωσης και είσπραξης των διδάκτρων πα¬ 
ρακολούθησης εκπαιδευτικών προγραμμάτων , 
που απευθύνονται σε προσωπικό Ιδιωτικών και 
Δημοσίων Φορέων που εμπλέκονται στην Ασφά¬ 
λεια της Πολιτικής Αεροπορίας. 1 

Τροποποίηση απόφασης περί καθορισμού διαδικασίας 
χρέωσης και είσπραξης των διδάκτρων παρακολού¬ 
θησης εκπαιδευτικών προγραμμάτων , που απευθύ¬ 
νονται σε προσωπικό ημεδαπών ή αλλοδαπών κρατι¬ 
κών και ιδιωτικών Φορέων που έχουν άμεσα ή έμμεσα 


σχέση με τις αεροπορικές δραστηριότητες. 2 

Τροποποίηση Οργανισμού Εσωτερικής Υπηρεσίας 
[ΟΕΥ] της Δημοτικής Βιβλιοθήκης Πρέβεζας-Γυ- 

μνασιάρχης Χρήστος Κοντός. 3 

Τροποποίηση και συμπλήρωση της υπ’ αριθμ. 1543/ 
30.4.2001 απόφασης με την οποία συστήθηκε το 
Ενιαίο Δημοτικό Νομικό Πρόσωπο με την επωνυ¬ 
μία «Γυμναστήρια Δήμου Καρπενησιού». 4 


Χορήγηση άδειας άσκησης επαγγέλματος Κοινωνικού 
Λειτουργού στη ΖΑΓΚΑ ΑΘΗΝΑ ΤΟΥ ΜΕΛΕΤΙΟΥ. 5 
Χορήγηση άδειας άσκησης επαγγέλματος Κοινωνι¬ 
κού Λειτουργού στη ΜΗΤΣΟΠΟΥΛΟΥ ΑΝΑΣΤΑΣΙΑ 


ΤΟΥ ΠΟΛΥΚΑΡΠΟΥ. 6 

Τροποποίηση της υπ’ αριθμ. 8016/22.6.2004 απόφα¬ 
σης του Νομάρχη Ηρακλείου. 7 


Α ΠΟΦΑΣΕΙ Σ 

Αριθμ. Δ11/Γ/40665/16291 (1) 


Τροποποίηση απόφασης περί καθορισμού διαδικασίας χρέ¬ 
ωσης και είσπραξης των διδάκτρων παρακολούθησης 
εκπαιδευτικών προγραμμάτων, που απευθύνονται σε 
προσωπικό Ιδιωτικών και Δημοσίων Φορέων που εμπλέ¬ 
κονται στην Ασφάλεια της Πολιτικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν.δ. 714/70 όπως τροποποιήθηκε 
μεταγενέστερα. 


2. Τις διατάξεις του π.δ. 56/1989 «Περί Οργανισμού της 
Υ.Π.Α του Υπουργείου Μεταφορών και Επικοινωνιών». 

3. Τις διατάξεις του ν.2465/1997 άρθρο 13 παρ.5 που 
αφορά την δυνατότητα της Υ.Π.Α να καταρτίζει, οργα¬ 
νώνει και να εκτελεί προγράμματα εκπαίδευσης όσων 
εμπλέκονται άμεσα στην υλοποίηση του Προγράμματος 
Ασφάλειας και πυρασφάλειας Αερολιμένων 

4. Τις διατάξεις του ν. 1943/1991 άρθρο 51 που αφο¬ 
ρούν στο διδακτικό προσωπικό των εκπαιδευτικών και 
την υπ’ αριθμ. 2020098/3039/0022 (Φ.Ε.Κ 322/Β/10.5.1996) 
κοινή υπουργική απόφαση των Υπουργών Εσωτερικών, 
Δημόσιας Διοίκησης και Αποκέντρωσης περί του ύψους 
του ποσού της ωριαίας αποζημίωσης του διδακτικού 
προσωπικού των εκπαιδευτικών προγραμμάτων , όπως 
τροποποιήθηκε με την υπ’ αριθμ. 2/42381/0022 (Φ.Ε.Κ 
1187/Β/12.9.2001) απόφαση περί αναπροσαρμογής της 
ωριαίας αποζημίωσης του διδακτικού προσωπικού. 

5. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομίας και Οικονομικών» (ΦΕΚ 1432 Β') 

6. Την υπ’ αριθμ. Δ11/Γ/7216/3065/8.2.1999 απόφαση των 
Υπουργών Οικονομικών και Μεταφορών και Επικοινωνι¬ 
ών «Περί καθορισμού διαδικασίας χρέωσης, είσπραξης 
των διδάκτρων παρακολούθησης εκπαιδευτικών προ¬ 
γραμμάτων που απευθύνονται σε προσωπικό Ιδιωτικών 
και Δημόσιων φορέων που εμπλέκονται στην Ασφάλεια 
της Πολιτικής Αεροπορίας. 

7. Το συμφέρον του Δημόσιου. 

8. Το άρθρ. 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα (π.δ. 63/2005/Α' 98). 

9. Το γεγονός ότι με την παρούσα δεν προκαλείται 
δαπάνη σε βάρος του Κρατικού προϋπολογισμού, απο¬ 
φασίζουμε: 

1. Τροποποιούμε την υπ’ αριθμ. Δ11/Γ/7216/3065/8.2.1999 
απόφαση των Υπουργών Οικονομικών και Μεταφορών 
και Επικοινωνιών ως προς το διατακτικό 1,σχετικά με 
το κόστος ανά ώρα ως ακολούθως: 

Α. Ωριαία Αποζημίωση Εκπαιδευτικού Προσωπικού 
(για κάθε εκπαιδευτή) 35,22 €. 

Β. Ωριαία δαπάνη συντήρησης επισκευής 
χρησιμοποιούμενου Ηλεκτρονικού εξοπλισμού 35,22€ 
Γ. Ωριαία δαπάνη κατανάλωσης ηλεκτρικής 
ενέργειας 3,52 €. 

Δ, Απόσβεση κόστους αγοράς μηχανημάτων σε χρονικό 
ορίζοντα πέντε (5) ετών: 

♦ Αν δεν απαιτείται χρήση προσομοιωτή 
(ανά ώρα) 52,82€ 

♦ Αν απαιτείται χρήση προσομοιωτή(ανά ώρα) 88,04€ 
Ε. Ωριαία δαπάνη εξοπλισμού γραφείων 3,52€ 

ΣΤ.Ωριαία δαπάνη διοικητικής υποστήριξης 10,56€ 
Σύνολο δαπάνης με χρήση προσομοιωτή 
(ανά ώρα) 176,08€ 

Σύνολο δαπάνης χωρίς χρήση 
προσομοιωτή (ανά ώρα) 140,87€ 

2. Κατά τα λοιπά ισχύει η υπ’ αριθμ. Δ11/Γ/7216/3065/ 
8.2.1999 απόφαση των Υπουργών Οικονομικών και Με¬ 
ταφορών και Επικοινωνιών. 

3. Η ισχύς της παρούσας αρχίζει μετά την παρέλευ¬ 
ση ενός μήνα από δημοσιεύσεως στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

Αριθμ. Δ11/Γ/40652/16920 (2) 

Τροποποίηση απόφασης περί καθορισμού διαδικασίας 
χρέωσης και είσπραξης των διδάκτρων παρακολού¬ 
θησης εκπαιδευτικών προγραμμάτων , που απευθύ¬ 
νονται σε προσωπικό ημεδαπών ή αλλοδαπών κρατι¬ 
κών και ιδιωτικών Φορέων που έχουν άμεσα ή έμμεσα 
σχέση με τις αεροπορικές δραστηριότητες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν.δ. 714/1970 όπως τροποποιήθηκε 
μεταγενέστερα. 

2. Τις διατάξεις του π.δ. 56/1989 «Περί Οργανισμού της 
Υ.Π.Α. του Υπουργείου Μεταφορών και Επικοινωνιών». 

3. Τις διατάξεις του ν. 2465/1997 άρθρο 13 παρ. 5 και 
παρ. 6 που αφορά την δυνατότητα της Υ.Π.Α. να κα¬ 
ταρτίζει, οργανώνει και να εκτελεί προγράμματα εκ¬ 
παίδευσης. 

4. Τις διατάξεις του ν. 1943/1991 άρθρο 51 που αφο¬ 
ρούν στο διδακτικό προσωπικό των εκπαιδευτικών και 
την υπ’ αριθμ. 2020098/3039/0022 (Φ.Ε.Κ 322/Β/10.5.1996) 
κοινή υπουργική απόφαση των Υπουργών Εσωτερικών, 
Δημόσιας Διοίκησης και Αποκέντρωσης περί του ύψους 
του ποσού της ωριαίας αποζημίωσης του διδακτικού 
προσωπικού των εκπαιδευτικών προγραμμάτων, όπως 
τροποποιήθηκε με την υπ’ αριθμ. 2/42381/0022 (Φ.Ε.Κ 
1187/Β/12.9.2001) απόφαση περί αναπροσαρμογής της 
ωριαίας αποζημίωσης του διδακτικού προσωπικού. 

5. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομίας και Οικονομικών» (ΦΕΚ 1432 Β') 

6. Την υπ’ αριθμ. Δ11/Γ/29409/10456/27.6.2000 από¬ 
φαση των Υπουργών Οικονομικών και Μεταφορών και 
Επικοινωνιών «Περί καθορισμού διαδικασίας χρέωσης 


.είσπραξης των διδάκτρων παρακολούθησης εκπαιδευ¬ 
τικών προγραμμάτων που απευθύνονται σε προσωπικό 
ημεδαπών ή αλλοδαπών κρατικών και ιδιωτικών φορέων 
που έχουν άμεσα ή έμμεσα σχέση με τις αεροπορικές 
δραστηριότητες. 

7. Το συμφέρον του Δημόσιου. 

8. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού. 

9. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(π.δ. 63/2005 Α' 98), αποφασίζουμε: 

1. Τροποποιούμε την υπ’ αριθμ. Δ11/Γ/29409/10456/ 
27.6.2000 απόφαση των Υπουργών Οικονομικών και 
Μεταφορών και Επικοινωνιών ως προς το διατακτικό 
1,σχετικά με το κόστος ανά ώρα ως ακολούθως: 


Α. Ωριαία Αποζημίωση εκπαιδευτικού 
Προσωπικού (για κάθε εκπαιδευτή) 35,22 € 

Β. Δαπάνες συντήρησης επισκευής χρησιμο¬ 
ποιούμενου Ηλεκτρονικού εξοπλισμού 52,82€ 

Γ.Δαπάνη κατανάλωσης ηλεκτρικής ενέργειας 3,52€ 
Δ.Απόσβεση κόστους αγοράς μηχανημάτων σε χρονικό 
ορίζοντα πέντε (5) ετών: 

Αν δεν απαιτείται χρήση προσομοιωτή 52,82€ 

Αν απαιτείται χρήση προσομοιωτή 88,04€ 

Ε. Δαπάνη εξοπλισμού γραφείων 3,52€ 

ΣΤ.Δαπάνη διοικητικής υποστήριξης 10,56€ 

Σύνολο δαπάνης με χρήση προσομοιωτή 193,69€ 
Σύνολο δαπάνης χωρίς χρήση προσομοιωτή 158,47€ 


2. Κατά τα λοιπά ισχύει η υπ’ αριθμ. Δ11/Γ/29409/10456/ 
27.6.2000 απόφαση των Υπουργών Οικονομικών και Με¬ 
ταφορών και Επικοινωνιών. 

3. Η ισχύς της παρούσας αρχίζει μετά την παρέλευ¬ 
ση ενός μήνα από δημοσιεύσεως στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 2 Νοεμβρίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

Αριθμ. 6658 (3) 

Τροποποίηση Οργανισμού Εσωτερικής Υπηρεσίας [ΟΕΥ] 
της Δημοτικής Βιβλιοθήκης Πρέβεζας-Γυμνασιάρχης 
Χρήστος Κοντός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2, 3 και 4 του 
ν.1188/1981 «περί καταστάσεως προσωπικού των Οργα¬ 
νισμών Τοπικής Αυτ/σης» 

2. Τις διατάξεις του άρθρου 8, παρ. 5 του ν.2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

3. Τις διατάξεις του άρθρου 1-7 του ν. 2503/1997 «περί 
Διοίκηση, στελέχωση της Περιφέρειας, ρύθμιση των 
θεμάτων για την τοπική Αυτ/ση και άλλες διατάξεις». 

4. Τις διατάξεις του άρθρου 9 του ν.1586/1986, άρθρου 
36 του ν.2190/1994, π.δ. 37 α /1987, π.δ. 50/2001 όπως ισχύ¬ 
ουν σήμερα από τις οποίες προκύπτει ότι με τον Ο.Ε.Υ. 

καθορίζονται οι οργανικές μονάδες και οι κλάδοι των 
υπαλλήλων, από τους οποίους προέρχονται οι προϊστά¬ 
μενοι των μονάδων. 

5. Τις υπ’ αριθμ. 31/1991 & 27/1992 αποφάσεις του Δ.Σ. 
της Δημοτικής Βιβλιοθήκης Πρέβεζας-Γυμνασιάρχης 
Χρήστος Κοντός, με τις οποίες ψηφίστηκε ο Ο.Ε.Υ. του 
ανωτέρω Ν.Π.Δ.Δ./Ο.Τ.Α. και εγκρίθηκε με την υπ’ αριθμ.. 
172/1992 απόφαση του Δημοτικού Συμβουλίου Πρέβεζας 
και τη σύμφωνη γνωμοδότηση υπ’ αριθμ. 4/2.9.1992 του 
Υπηρεσιακού Συμβουλίου Ν. Πρέβεζας και δημοσιεύτηκε 
στο ΦΕΚ 110/2.3.1993, τεύχος Β’. 

6. Την υπ’ αριθμ. 23/2005 απόφαση του Διοικητικού 
Συμβουλίου της Δημοτικής Βιβλιοθήκης Πρέβεζας-Γυ¬ 
μνασιάρχης Χρήστος Κοντός, «περί τροποποίησης του 
ισχύοντος Ο.Ε.Υ. του ανωτέρω Ν.Π.Δ.Δ./Ο.Τ.Α». 

7. Την υπ’ αριθμ. 215/2005 απόφαση του Δημοτικού 
Συμβουλίου Πρέβεζας, που γνωμοδότησε θετικά για την 
αριθ. 23/2005 απόφαση, «περί τροποποίησης του Οργα¬ 
νισμού Εσωτερικής Υπηρεσίας [ΟΕΥ] της Δημοτικής Βι¬ 
βλιοθήκης Πρέβεζας-Γυμνασιάρχης Χρήστος Κοντός». 

8. Την υπ’ αριθμ. 46/2005 ( πρακτικό 6/2005) απόφαση 
του Υπηρεσιακού Συμβουλίου των ΟΤΑ Ν. Πρέβεζας, που 
γνωμοδοτεί υπέρ της τροποποίησης του Οργανισμού 
Εσωτερικής Υπηρεσίας [ΟΕΥ] της Δημοτικής Βιβλιοθή¬ 
κης Πρέβεζας-Γ υμνασιάρχης Χρήστος Κοντός. 

9. Την υπ’ αριθμ. 20921/19.9.2001 απόφαση του Γενικού 
Γραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ , με εντολή Γενικού Γραμ- 
ματέα Περιφέρειας, στο Γενικό Δ/ντη, στο Δ/ντη και 
τους Πρ/νους των τμημάτων της Δ/νσης Τοπικής Αυτ/ 
σης και Δ/σης των Νομών, εκτός της έδρας της Περι¬ 
φέρειας (ΦΕΚ 1271/2.10.2001, τ. Β>. 

10. Το γεγονός ότι υπάρχει εγγεγραμμένη πίστωση 
στον Προϋπολογισμό της Δημοτικής Βιβλιοθήκης Πρέβε- 
ζας-Γυμνασιάρχης Χρήστος Κοντός Οικονομικού, έτους 
2005 για την κάλυψη της δαπάνης στους ΚΑ10/6011, Κ.Α. 
10/6012, Κ.Α 6051.01, Κ.Α. 6051.02, και Κ.Α. 6051.03 ποσού 
52.300,00 ευρώ, αποφασίζουμε: 

Επικυρώνουμε την υπ’ αριθμ. 23/2005 απόφαση του Δι¬ 
οικητικού Συμβουλίου της Δημοτικής Βιβλιοθήκης Πρέ- 
βεζας-Γυμνασιάρχης Χρήστος Κοντός, «περί τροποποίη¬ 
σης του ισχύοντος Οργανισμού Εσωτερικής Υπηρεσίας 
[Ο.Ε.Υ.] του ανωτέρω Ν.Π.Δ.Δ./Ο.Τ.Α. ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΗΣ 
ΒΙΒΛΙΟΘΗΚΗΣ ΠΡΕΒΕΖΑΣ-ΓΥΜΝΑΣΙΑΡΧΗΣ 
ΧΡΗΣΤΟΣ ΚΟΝΤΟΣ 

ΑΡΘΡΟ 1° 

ΤΙΤ ΛΟΣ-ΣΚΟΠΟΣ 

Το Ν.Π.Δ.Δ./Ο.Τ.Α. Δημοτική Βιβλιοθήκη Πρέβεζας- 
Γυμνασιάρχης Χρήστος Κοντός έχει συνεχή και διευ- 
ρυνόμενη λειτουργία και προορίζεται να έχει μακρό 
βίο όπως προκύπτει από την μέχρι σήμερα δράση και 
την προσφορά του στην πολιτιστική, μορφωτική και 
πνευματική ανάπτυξη των κατοίκων της Πρέβεζας, του 
Ν. Πρέβεζας και της ευρύτερης περιοχής. 

Σκοπός της Δημοτικής Βιβλιοθήκης Πρέβεζας είναι 
η πνευματική, πολιτιστική και επαγγελματική ανύψωση 
των κατοίκων της περιοχής, η συλλογή, διαφύλαξη και 
προβολή των στοιχείων της λαϊκής μας παράδοσης, της 


ιστορικής και λογοτεχνικής μας κληρονομιάς, η ανά¬ 
πτυξη της πνευματικής και πολιτιστικής δημιουργίας, 
η υποβοήθηση της έρευνας και της πληροφόρησης, η 
προαγωγή της γνώσης, θέτοντας στη διάθεση του κοι¬ 
νού τα κατάλληλα επιλεγμένα βιβλία και άλλα πληροφο¬ 
ριακά και ψυχαγωγικά υλικά (Οϋ, Θϋ-ΒΟΜ, ΟΝ/ϋ, δίσκους 
μουσικής, κ.α.), η έκδοση βιβλίων, περιοδικών και άλλων 
εντύπων για την προβολή της τοπικής δημιουργίας, των 
σκοπών και των δραστηριοτήτων της. 

ΑΡΘΡΟ 2° 

ΔΙΑΡΘΡΩΣΗ ΥΠΗΡΕΣΙΩΝ 

Για την καλύτερη δυνατή επίτευξη των επιδιωκομένων 
στόχων της κρίνεται απαραίτητη η οργάνωση της υπη¬ 
ρεσίας κατά τρόπο ορθολογικό και λειτουργικό ώστε 
να ανταποκρίνεται πλήρως στις σύγχρονες ανάγκες και 
απαιτήσεις, με την ύπαρξη του κατάλληλου ειδικευμένου 
και επιστημονικά καταρτισμένου προσωπικού. 

Οι Υπηρεσίες της Δημοτικής Βιβλιοθήκης Πρέβεζας- 
Γ υμνασιάρχης Χρήστος Κοντός συγκροτούνται σε επί¬ 
πεδο Αυτοτελούς Τμήματος και διαρθρώνεται με τον 
εξής τρόπο: 

ΑΥΤΟΤΕΛΕΣ ΤΜΗΜΑ ΥΠΗΡΕΣΙΩΝ ΔΗΜΟΤΙΚΗΣ ΒΙΒΛΙ¬ 
ΟΘΗΚΗΣ ΠΡΕΒΕΖΑΣ-ΓΥΜΝΑΣΙΑΡΧΗΣ ΧΡΗΣΤΟΣ ΚΟ¬ 
ΝΤΟΣ 

1. ΓΡΑΦΕΙΟ ΒΙΒΛΙΟΘΗΚΟΝΟΜΙΚΩΝ ΔΡΑΣΤΗΡΙΟΤΗΤΩΝ- 
ΑΡΧΕΙΑΚΟΥ ΥΛΙΚΟΥ & ΕΚΔΟΤΙΚΩΝ ΔΡΑΣΤΗΡΙΟΤΗ¬ 
ΤΩΝ. 

2. ΓΡΑΦΕΙΟ ΟΡΓΑΝΩΣΗΣ, ΔΙΟΙΚΗΣΗΣ ΚΑΙ ΟΙΚΟΝΟΜΙ¬ 
ΚΗΣ ΔΙΑΧΕΙΡΙΣΗΣ. 

ΑΡΘΡΟ 3ο 

ΑΡΜΟΔΙΟΤΗΤΕΣ ΓΡΑΦΕΙΩΝ 

1. Γ ραφείο Βιβλιοθηκονομικών δραστηριοτήτων - Αρ¬ 
χειακού υλικού & Εκδοτικών δραστηριοτήτων. 

> Επιμελείται σύμφωνα με τους διεθνείς κανόνες 
Βιβλιοθηκονομίας, το έντυπο και μη υλικό της βιβλιοθή¬ 
κης (καταλογογράφηση -ταξινόμηση -ευρετηρίαση, κ.α.) 
και την εισαγωγή τους στο αυτοματοποιημένο ή άλλο 
σύστημα της Βιβλιοθήκης. 

> Συνεργάζεται μ’ άλλες βιβλιοθήκες και κέντρα 
πληροφόρησης για την επεξεργασία κοινών προτύπων 
και την μελλοντική τους δικτύωση, ενημερώνεται για 
την ανάπτυξη νέων αυτοματοποιημένων εφαρμογών 
στο χώρο των βιβλιοθηκών και φροντίζει για εφαρ¬ 
μογή τους στην Βιβλιοθήκη, συμμετέχει σε συνέδρια, 
σεμινάρια και γενικά σε οτιδήποτε εξασφαλίζει συνεχή 
πληροφόρηση γύρω από θέματα που αφορούν το βιβλίο 
και τις βιβλιοθήκες. 

> Συγκεντρώνει τις ανάγκες των χρηστών για τον 
εμπλουτισμό της συλλογής της Βιβλιοθήκης. 

> Ενημερώνεται για την εκδοτική παραγωγή. Συμ¬ 
βουλεύεται ειδικούς επιστήμονες και ειδικά ενημερωτικά 
έντυπα για την καλύτερη και σωστότερη επιλογή του 
υλικού, σε συνεργασία με τα άλλο γραφείο και την Επι¬ 
τροπή Επιλογής Βιβλίων που ορίζεται από το Δ.Σ. 

> Συντάσσει καταλόγους για τις προτεινόμενες αγο¬ 
ρές, παρακολουθεί τη διαδικασία επιλογής, παραγγελί¬ 
ας και παραλαβής του υλικού. Τηρεί Βιβλίο Εισαγωγής 
για όλο το υλικό που αποκτά η βιβλιοθήκη. 

> Εξυπηρετεί τους αναγνώστες και τα μέλη της 
Βιβλιοθήκης (εγγραφή μελών, δανεισμός, παροχή πλη¬ 
ροφοριών κ.α.) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


> Είναι υπεύθυνο για την έγκαιρη επιστροφή του 
δανειζόμενου υλικού, συντάσσει σε τακτικά χρονικά δια¬ 
στήματα ληξιπρόθεσμες χρεώσεις και φροντίζει για την 
άμεση επικοινωνία με τα μέλη για την ταχεία επιστροφή 
των οφειλών. 

> Συντάσσει καταλόγους βιβλιογραφίας με τη βοή¬ 
θεια σύγχρονων ηλεκτρονικών μέσων και επεξεργάζεται 
τα στατιστικά στοιχεία. 

> Επεξεργάζεται προγράμματα (της Ε.Ε., Υπουργεί¬ 
ων ή άλλων φορέων) που αφορούν τον εκσυχρονισμό 
και την οργάνωση της βιβλιοθήκης και επιμελείται των 
εκδηλώσεων και την διοργάνωσή τους σε συνεργασία 
με το Γραφείο Οργάνωσης, Διοίκησης και Οικονομικής 
διαχείρισης. 

> Ενημερώνει τους δημότες για τις δραστηριότητες 
της βιβλιοθήκης και το επιτελούμενο έργο της. 

> Οργανώνει τον διαδανεισμό ανάμεσα στη Δημοτική 
Βιβλιοθήκη και σε άλλες βιβλιοθήκες που λειτουργούν 
στην περιοχή (σχολική βιβλιοθήκη, βιβλιοθήκες ιδρυμά¬ 
των ή φορέων κ.α.). 

> Παρέχει πληροφορίες στους χρήστες της Βιβλιοθή¬ 
κης πάνω σε όλους τους τομείς της γνώσης καθώς και 
σε ειδικούς τομείς που εξυπηρετούν την εκπαίδευση. 

> Επιμελείται το ετήσιο αναλυτικό πρόγραμμα δρα¬ 
στηριότητας της βιβλιοθήκης, σε συνεργασία με τον 
προϊστάμενο της Βιβλιοθήκης και το Γραφείο Οργάνω¬ 
σης, Διοίκησης και Οικονομικής διαχείρισης. 

> Συγκεντρώνει κάθε υλικό πνευματικής έκφρασης 
που αφορά όχι μόνο την ιστορία της πόλης αλλά και 
κάθε δραστηριότητα που αναπτύχθηκε και αναπτύσ¬ 
σεται σ’ αυτήν. 

> Φροντίζει για την επεξεργασία, την ηλεκτρονική 
οργάνωση του αρχείου, την φύλαξή και συντήρησή 
τους του σε ειδικούς χώρους. 

> Τηρεί αρχείο Τοπικών Εφημερίδων και Περιοδικών 
και φροντίζει για την συνεχή ενημέρωσή τους. Εισηγεί- 
ται τρόπους για την καλύτερη πρόσβαση των αναγνω¬ 
στών στο υλικό αυτό, την αξιοποίηση των χειρογράφων, 
σπάνιων εκδόσεων και των ειδικών συλλογών. 

> Διοργανώνει σε συνεργασία με τους τοπικούς 
φορείς εκδηλώσεις προβολής της πολιτιστικής κληρο¬ 
νομιάς της πόλης. 

> Συνεργάζεται με ιστορικά αρχεία, βιβλιοθήκες, 
φορείς, ιδρύματα και ιδιώτες που δραστηριοποιούνται 
στον τομέα των αρχείων, προκειμένου να υποβοηθηθεί 
το έργο της Βιβλιοθήκης και να προβληθεί η τοπική 
πολιτιστική δημιουργία. 

> Επιμελείται και φροντίζει για τις εκδοτικές δρα¬ 
στηριότητες που αποφασίζει το Δ.Σ. της Δημοτικής Βι¬ 
βλιοθήκης και των διαδικασιών (σύνταξη προκηρύξεων, 
συγκέντρωση προσφορών, συγκέντρωση υλικού, κ.α.) 
για την εκτύπωση και έκδοση των εντύπων αυτών και 
ενημερώνει τους υπεύθυνους που ορίζονται από το Δ.Σ. 
της Βιβλιοθήκης για το σκοπό αυτό (Συντακτική Επιτρο¬ 
πή περιοδικού, κ.α.) 

2. Γραφείο Οργάνωσης, Διοίκησης & Οικονομικής Δι- 
αχείρησης. ^ 

> Καταθέτει προτάσεις για την αποτελεσματικότερη 
οργάνωση και λειτουργία της βιβλιοθήκης, επιμελείται 
των εκδηλώσεων και επεξεργάζεται προγράμματα (της 
Ε.Ε., Υπουργείων ή άλλων φορέων) που αφορούν τον 
εκσυχρονισμό και την οργάνωση της Βιβλιοθήκης, σε 
συνεργασία με το Γραφείο Βιβλιοθηκονομικών Δρα¬ 
στηριοτήτων. 


> Ενημερώνει τους δημότες για τις δραστηριότητες 
της βιβλιοθήκης και το επιτελούμενο έργο της. Συντάσ¬ 
σει ενημερωτικά έντυπα για τις δραστηριότητες της 
βιβλιοθήκης σε συνεργασία με το Γραφείο Βιβλιοθη- 
κονομικών Δραστηριοτήτων. 

> Συντάσσει σε συνεργασία με τον προϊστάμενο του 
τμήματος, τον Οργανισμό Εσωτερικής Υπηρεσίας και ει- 
σηγείται τις τροποποιήσεις καθώς και τις προσαρμογές 
αυτού στις ισχύουσες κάθε φορά σχετικές διατάξεις. 

> Συντάσσει τον Προϋπολογισμό και τον Απολο¬ 
γισμό της Δημοτικής Βιβλιοθήκης. Παρακολουθεί την 
πορεία εξέλιξης του προϋπολογισμού και εισηγείται 
την αναμόρφωσή του. 

> Διεξάγει την ταμειακή και οικονομική διαχείριση 
της Βιβλιοθήκης σε συνεργασία με την οικονομική υπη¬ 
ρεσία του Δήμου Πρέβεζας (Εντολές-Χρηματικά Εντάλ- 
ματα-Μισθοδοσία Προσωπικού κ.α.). 

> Τηρεί βιβλία Εσόδων-Εξόδων της Βιβλιοθήκης σε 
συνεργασία με την Οικονομική Υπηρεσία του Δήμου 
Πρέβεζας και ενημερώνει το Δ.Σ. για την οικονομική 
κατάσταση της Βιβλιοθήκης. 

> Είναι διαχειριστής της Πάγιας Προκαταβολής. 

> Είναι υπεύθυνο για την είσπραξη επιχορηγήσεων 
και των κάθε είδους δωρεών προς τη Βιβλιοθήκη και 
των εισπράξεων από τις εκδοτικές δραστηριότητες της 
Βιβλιοθήκης και την κατάθεσή τους στο ταμείο της 
βιβλιοθήκης. 

> Τηρεί τα μισθολογικά μητρώα, συντάσσει τις μι- 
σθολογικές καταστάσεις του προσωπικού (τακτικού- 
έκτακτου) και εκδίδει τα σχετικά εντάλματα πληρω- 
μής. 

> Επιμελείται την διαδικασία παρακράτησης και 
απόδοσης υπέρ τρίτων κρατήσεων και ασφαλιστικών 
εισφορών επί της μισθοδοσίας του προσωπικού και 
κάθε διαδικασίας που απαιτείται για την κοινοποίησή 
τους στους ασφαλιστικούς και συνταξιοδοτικούς ορ¬ 
γανισμούς, 

> Επιμελείται το πρωτόκολλο εισερχομένων και 
εξερχομένων εγγράφων, την διεκπεραίωσή τους και 
την κοινοποίησή τους στο Δ.Σ. και στον προϊστάμενο 
του τμήματος και φροντίζει για την σωστή αρχειοθέ¬ 
τησή τους. 

> Προβαίνει στην ανάρτηση στο πλαίσιο των δημοσί¬ 
ων ανακοινώσεων όλων των αποφάσεων, προκηρύξεων, 
προγραμμάτων κ.λ.π. μέσα στις νόμιμες προθεσμίες 

> Φροντίζει και επιμελείται των διαδικασιών που 
είναι απαραίτητες για την πρόσληψη προσωπικού (τα¬ 
κτικού - έκτακτου - πρακτικής άσκησης). 

> Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και έκτακτου προσωπι¬ 
κού π.χ. μεταβολές στην υπηρεσιακή κατάσταση (προα¬ 
γωγές, εντάξεις, μετατάξεις, μεταθέσεις, μονιμοποιήσεις, 
εκθέσεις υπηρεσιακής ικανότητας, κατάρτιση πινάκων 
προαγωγής, χορηγήσεις αδειών, βεβαιώσεις αποδοχών, 
τακτοποίηση ασφαλιστικών και συνταξιοδοτικών ζητη¬ 
μάτων, πειθαρχικές υποθέσεις κ.λ.π.) κοινοποιώντας τις 
εκδιδόμενες διοικητικές πράξεις στα αρμόδια όργανα 
και υπηρεσίες και του ενδιαφερομένους. 

> Τηρεί και ενημερώνει τους ατομικούς φακέλους 
του προσωπικού (τακτικού-έκτακτου), φροντίζει για την 
τήρηση της ισχύουσας κάθε φορά νομοθεσίας σχετικά 
με την υπηρεσιακή και συνταξιοδοτική κατάσταση των 
υπαλλήλων. 

> Μεριμνά για την εφαρμογή των διατάξεων που 
αφορούν στην υπηρεσιακή γενικά κατάσταση του προ¬ 
σωπικού (τακτικού και με σχέση εργασίας ιδιωτικού 
δικαίου). 

> Τηρεί φακέλους Νόμων, Διαταγμάτων, Εγκυκλίων 
που αφορούν αντικείμενα της υπηρεσίας και την δρα¬ 
στηριότητα του Νομικού Προσώπου. 

> Συντάσσει και τηρεί τα πρακτικά των συνεδριάσε¬ 
ων του Δ.Σ. καθώς και τις αποφάσεις που παίρνονται, 
καταχωρώντας τα στα ειδικά βιβλία. Φροντίζει για την 
υπογραφή και την επικύρωσή τους από τα μέλη του 
Δ.Σ. Συντάσσει τις αποφάσεις του Δ.Σ. και τις υποβάλλει 
στη Περιφερειακή Διοίκηση ή άλλη διοικητική αρχή για 
έλεγχο και έγκριση στις προβλεπόμενες από τον νόμο 
προθεσμίες. 

> Τηρεί τα απαραίτητα για τη λειτουργία του Δ.Σ. 
βιβλία και το συντάσσει το βιβλίο αποφάσεων του Προ¬ 
έδρου. 

> Τηρεί βιβλίο επιτροπών που συγκροτούνται από 
το Διοικητικό Συμβούλιο. 

Συντάσσει τα πρακτικά των συνεδριάσεών τους και 
εισηγείται στο Διοικητικό Συμβούλιο για συζήτηση τις 
αποφάσεις που λαμβάνονται. 

> Ασκεί κάθε άλλη εργασία που δεν περιλαμβά¬ 
νεται στην παρούσα απόφαση αλλά έχει σχέση με τη 
λειτουργία του Διοικητικού Συμβουλίου. 

Επειδή η θέση του Διοικητικού υπαλλήλου του κλά¬ 
δου ΤΕ17 Διοικητικού-Λογιστικού καταρτίζεται με την 
παρούσα τροποποίηση του Ο.Ε.Υ., μέχρι η θέση αυτή 
να πληρωθεί, με απόφαση προέδρου τα καθήκοντα του 
Γραφείου Οργάνωσης, Διοίκησης & Οικονομικής Διαχεί¬ 
ρισης αναλαμβάνει υπάλληλος του κλάδου ΤΕ1 Βιβλιο- 
θηκονόμων. Ο υπάλληλος αυτός εκτός των βιβλιοθηκο- 
νομικών καθηκόντων που απορρέουν από την ειδικότητά 
του αναλαμβάνει και τα καθήκοντα του Γραφείου Ορ¬ 
γάνωσης, Διοίκησης & Οικονομικής Διαχείρισης. 

ΑΡΘΡΟ 4° 

ΣΥΣΤΑΣΗ ΘΕΣΕΩΝ 

Οι θέσεις του προσωπικού της Δημοτικής Βιβλιοθήκης 
Πρέβεζας διαρθρώνονται σε κατηγορίες, κλάδους και 
ειδικότητες ως εξής : 

Α’ ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ1 ΒΙΒΛΙΟΘΗΚΟΝΟΜΩΝ 

Δύο (2) θέσεις του κλάδου ΤΕ1 Βιβλιοθηκονόμων με 
βαθμό Δ-Α, κλιμάκιο (15°-1°). Οι Δύο (2) υπηρετούν. 

2. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ. 

Μία (1) θέση του κλάδου ΤΕ Διοικητικός-Λογιστικός 
με βαθμό Δ-Α. 

Με την προκήρυξη για την κάλυψη της ανωτέρω θέ¬ 
σης, θα καθοριστεί η ακριβής ειδικότητα του κλάδου ΤΕ 
Διοικητικός-Λογιστικός που θα προσληφθεί, σύμφωνα 
με τις μελλοντικές ανάγκες και απαιτήσεις της Δημο¬ 
τικής Βιβλιοθήκης (άρθρο 13 του π.δ. 50/2001). 

Β' ΕΚΤΑΚΤΟ ΠΡΟΣΩΠΙΚΟ 

Εποχιακό προσωπικό με σχέση εργασίας Ιδιωτι¬ 
κού Δικαίου Ορισμένου Χρόνου για την αντιμετώπιση 
εποχιακών, περιοδικών και πρόσκαιρων αναγκών σύμ¬ 
φωνα με τις διατάξεις της παρ. 2 του άρθρου 14 του 
ν. 2190/1994 όπως ισχύει και του άρθρου 18 παρ.2 & 12 του 
ν. 2503/1997. 

Τέσσερα (4) άτομα διαφόρων ειδικοτήτων (Βιβλιοθη- 
κονόμοι - Διοικητικοί-Βοηθητικό Προσωπικό.) 


Γ' ΠΡΟΣΩΠΙΚΟ ΠΡΑΚΤΙΚΗΣ ΑΣΚΗΣΗΣ 

Δύο (2) σπουδαστές των Τμημάτων Βιβλιοθηκονομίας 
(ΤΕΙ) & Τμημάτων Βιβλιοθηκονομίας-Αρχειονομίας (ΑΕΙ) 
ή του κλάδου ΤΕ Διοικητικός-Λογιστικός για την πραγ¬ 
ματοποίηση πρακτικής άσκησης. 

ΑΡΘΡΟ 5ο 

Οι κατά την δημοσίευση του παρόντος Ο.Ε.Υ. υπηρε- 
τούντες μόνιμοι υπάλληλοι κατατάσσονται αυτοδίκαια 
στις αντίστοιχες προβλεπόμενες από τον παρόντα 
Ο.Ε.Υ. θέσεις. 

ΑΡΘΡΟ 6ο 

Τα τυπικά και ουσιαστικά προσόντα που απαιτούνται 
κατά κατηγορία, κλάδο, βαθμό και ειδικότητα καθορί¬ 
ζονται σύμφωνα με τις διατάξεις του ν.1586/1986, ν.2130/ 
1993, ν. 2190/1994 και των π.δ. 37 α /1987, 22/1990, 50/2001 
όπως τροποποιήθηκε με το π.δ. 347/2003 και γενικά θα 
καθορίζονται από την εκάστοτε ισχύουσα νομοθεσία. 

ΑΡΘΡΟ 7° 

ΠΡΟΪΣΤΑΜΕΝΟΣ ΤΜΗΜΑΤΟΣ 

Α. Ως προϊστάμενος του Αυτοτελούς Τμήματος της 
Δημοτικής Βιβλιοθήκης Πρέβεζας-Γυμνασιάρχης Χρή- 
στος Κοντός, επιλέγεται υπάλληλος του κλάδου ΤΕΙ Βι- 
βλιοθηκονόμων με βαθμό Α', ελλείψει δε υπαλλήλου με 
βαθμό Α' καθήκοντα προϊσταμένου αναλαμβάνει υπάλ¬ 
ληλος του κλάδου ΤΕΙ Βιβλιοθηκονόμων με βαθμό Β' 
που να έχει συμπληρώσει ελάχιστο χρόνο υπηρεσίας 
στο βαθμό αυτό έξι (6) έτη. Εάν δεν υπάρχουν υπάλλη¬ 
λοι με τις ανωτέρω προϋποθέσεις επιλέγεται υπάλλη¬ 
λος Β' βαθμού με λιγότερα χρόνια υπηρεσίας. (Διατά¬ 
ξεις του άρθρου 36 του ν. 2190/1994). 

Β. Σε περίπτωση απουσίας ή κωλύματος του προϊ¬ 
σταμένου, τον αναπληρώνει ο υπάλληλος με τον αμέ¬ 
σως κατώτερο βαθμό. 

ΑΡΘΡΟ 8ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

> Ο Προϊστάμενος του Αυτοτελούς Τμήματος της 
Δημοτικής Βιβλιοθήκης Πρέβεζας, έχει την ευθύνη για 
τη καλή λειτουργία του Νομικού Προσώπου, των γρα¬ 
φείων του, προγραμματίζει, συντονίζει, ελέγχει και κα¬ 
τευθύνει το έργο της βιβλιοθήκης σε συνεργασία με 
τον πρόεδρο και το Δ.Σ. της βιβλιοθήκης. 

> Είναι υπεύθυνος για την εύρυθμη λειτουργία των 
γραφείων και συνεργάζεται με το προσωπικό για την 
προώθηση του έργου της Βιβλιοθήκης. Μεριμνά για την 
σωστή και άμεση εξυπηρέτηση των μελών και αναγνω¬ 
στών της βιβλιοθήκης. 

> Καταρτίζει σε πρώτο βαθμό τις εκθέσεις υπηρε¬ 
σιακής ικανότητας του προσωπικού και ενημερώνει τον 
πρόεδρο του Δ.Σ. που συντάσσει την τελική έκθεση υπη¬ 
ρεσιακής ικανότητας του προσωπικού. 

> Αποτελεί το σύνδεσμο μεταξύ του Δ.Σ. και των 
γραφείων για την εκτέλεση των αποφάσεων του Δ.Σ. 
της Βιβλιοθήκης, εισηγείται στο Δ.Σ. τα σχετικά με την 
ομαλή και εύρυθμη λειτουργία του Ν.Π. και ευθύνεται 
για την υλοποίηση των αποφασισθέντων δραστηριοτή¬ 
των, προγραμμάτων, εκδηλώσεων που αποτελούν τον 
σκοπό δράσεως της Βιβλιοθήκης. 

> Συγκεντρώνει στοιχεία δραστηριότητας και προό¬ 
δου των λειτουργιών της βιβλιοθήκης, τηρεί στατιστικά 
και άλλα χρήσιμα στοιχεία για την σύνταξη προγραμ¬ 
μάτων και δραστηριοτήτων. 

ΑΡΘΡΟ 9ο 

Το προσωπικό της Δημοτικής Βιβλιοθήκης σε περί¬ 
πτωση αναστολής της λειτουργίας της ή κατάργησής 
της θα απορροφηθεί από το Δήμο Πρέβεζας. 

ΑΡΘΡΟ 10ο 
ΓΕΝΙΚΕΣ ΔΙΑΤΑΞΕΙΣ 

Με απόφασή του ο Πρόεδρος του Δ.Σ. μπορεί να 
προσθέτει ή να αφαιρεί κάποιο αντικείμενο όπως αυτό 
έχει καθοριστεί από τον Ο.Ε.Υ. εφ’ όσον αυτό θα βοη¬ 
θήσει στην καλύτερη λειτουργία της Βιβλιοθήκης ή για 
αντιμετώπιση εκτάκτων αναγκών (έλλειψη προσωπικού, 
κ.α.). Η κατανομή του προσωπικού θα αποφασίζεται με 
απόφαση του πρόεδρου του Δ.Σ. της Δημοτικής Βι¬ 
βλιοθήκης ανάλογα με τις ανάγκες της υπηρεσίας. Η 
αρμοδιότητα σε αντικείμενα που δεν κατονομάζονται 
από τον παρόντα Ο.Ε.Υ. καθορίζεται με απόφαση του 
προέδρου του Δ.Σ. της Δημοτικής Βιβλιοθήκης στηριζό- 
μενη στο νόμο και τις ισχύουσες διατάξεις του Κώδικα 
Κατάστασης Προσωπικού των Ο.Τ.Α., του π.δ. 410/1995, 
του ν.2503/1997, του ν.1188/1981 όπως συμπληρώθηκε με 
το άρθρο 26 του ν.1832/1989 και του ν. 2307/1995 και 
του Δημοσιοϋπαλληλικού Κώδικα, όπως ισχύουν κάθε 
φορά. 

Σε έκτακτες περιπτώσεις (απουσία προσωπικού, κ.α.) 
για την ομαλή λειτουργία του Νομικού Προσώπου, οι 
υπάλληλοι τους ενός γραφείου αναπληρώνουν και αντι¬ 
καθιστούν τους υπαλλήλους του άλλου γραφείου (στις 
βασικές αρμοδιότητες που είναι απαραίτητες για την 
ομαλή λειτουργία του τμήματος). 

Ο παρόν οργανισμός είναι δυνατόν εφ’ όσον χρεια¬ 
στεί να συμπληρωθεί ή τροποποιηθεί κατόπιν αποφά- 
σεως του Δ.Σ. 

ΑΡΘΡΟ 11ο 
ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ν.Π.Δ.Δ./ 
Ο.Τ.Α. Δημοτική Βιβλιοθήκη Πρέβεζας-Γυμνασιάρχης 
Χρήστος Κοντός για τη μισθοδοσία του υπηρετούντος 
προσωπικού, ύψους 50.000 € για το τρέχον οικονομι¬ 
κό έτος, σε βάρος των Κ.Α. 10/6011, 10/6012, 10/6051.01, 
10/6051.02, 6051.03. Η μελλοντική επιβάρυνση του προ¬ 
ϋπολογισμού από την απόφαση αυτή δεν μπορεί να 
υπολογιστεί και θα καλύπτεται πάντα από την τακτική 
επιχορήγηση του Δήμου Πρέβεζας. Στον προϋπολογισμό 
της Δημοτικής Βιβλιοθήκης του οικονομικού έτους 2005 
έχει εγγράφει πίστωση 82.000 € για τακτική επιχορή¬ 
γηση από τον Δήμο Πρέβεζας. 

Η πλήρωση των κενών θέσεων τακτικού και έκτακτου 
προσωπικού θα καλύπτονται μόνο εάν κριθεί απαραί¬ 
τητο από το Δ.Σ. της Δημοτικής Βιβλιοθήκης Πρέβεζας 
και εφ’ όσον η δαπάνη που απαιτείται για την κάλυψη 
των θέσεων αυτών, έχει εγκριθεί στον υπό κατάρτιση 
προϋπολογισμό της βιβλιοθήκης κάθε νέου οικονομικού 
έτους και έχει εγκριθεί από το Δημοτικό Συμβούλιο 
Πρέβεζας. 

Η ισχύς της τροποποίησης του Οργανισμού Εσωτερι¬ 
κής Υπηρεσίας του ανωτέρω Νομικού Προσώπου αρχίζει 


με τη δημοσίευσή του στην Εφημερίδα της Κυβερνή- 
σεως. 

Κατά τα λοιπά ισχύει, όπως έχει ο ΟΕΥ του Νομι¬ 
κού Προσώπου, που ψηφίστηκε με τις 31/1991 και 27/ 
1992 αποφάσεις του Διοικητικού Συμβουλίου της Δη¬ 
μοτικής Βιβλιοθήκης Πρέβεζας-Γυμνασιάρχης Χρήστος 
Κοντός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Οκτωβρίου 2005 

Με εντολή Γενικού Γραμματέα Περιφέρειας 
Η Αναπλ. Πρόίσταμένη Διεύθυνσης 

Μ. ΠΙΠΙΛΙΔΟΥ 
-♦- 

Αριθμ. 4884 (4) 

Τροποποίηση και συμπλήρωση της υπ’ αριθμ. 1543/ 
30.4.2001 απόφασης με την οποία συστήθηκε το Ενι¬ 
αίο Δημοτικό Νομικό Πρόσωπο με την επωνυμία «Γυ- 
μναστήρια Δήμου Καρπενησιού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 14 του ν. 2880/2001 «Πρό¬ 
γραμμα Πολιτεία για την μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατά¬ 
ξεις» 

2. Τις διατάξεις του άρθρου 203 του π.δ. 410/1995. 

3. Την υπ’ αριθμ. 1543/30.4.2001 απόφασή μας, με την 
οποία συστήθηκε το Ενιαίο Δημοτικό Νομικό Πρόσωπο 
με την επωνυμία «Γυμναστήρια Δήμου Καρπενησιού», 
και η οποία δημοσιεύτηκε στο υπ’ αριθμ. 698/5.6.2001 
ΦΕΚ. 

4. Την υπ’ αριθμ. 9/2005 απόφαση του Διοικητικού Συμ¬ 
βουλίου «Γυμναστήρια Δήμου Καρπενησιού» περί τρο- 
ποποιήσεως και συμπληρώσεως της συστατικής πρά¬ 
ξης του οικείου Νομικού Προσώπου. 

5. Την υπ’ αριθμ. 230/2005 απόφαση του Δημοτικού 
Συμβουλίου Δήμου Καρπενησιού περί έγκρισης τροπο¬ 
ποίηση και συμπλήρωση της συστατικής πράξης του 
Ενιαίου Δημοτικού Νομικού Προσώπου με την επωνυμία 
«Γυμναστήρια Δήμου Καρπενησιού», αποφασίζουμε: 

Α) Τροποποιούμε την υπ’ αριθμ. 1543/30.4.2001 απόφασή 
μας με την οποία συστήθηκε το Ενιαίο Δημοτικό 
Νομικό Πρόσωπο με την επωνυμία «Γυμναστήρια Δήμου 
Καρπενησιού» η οποία δημοσιεύτηκε στο υπ’ αριθμ. 698/ 
5.6.2001 ΦΕΚ, ως προς την παράγραφο 1 του άρθρου 4 
αυτής ως εξής: Αρθρο (4) παράγραφος 1: Τον εκάστοτε 
Δήμαρχο Καρπενησιού ή άλλο μέλος αιρετό ή μη , που 
θα ορίζεται από αυτόν ως Πρόεδρο. 

Β) Συμπληρώνουμε την ανωτέρω απόφαση με την 
προσθήκη «παράγραφο 5» στο άρθρο 4 αυτής, με την 
οποία ορίζεται ότι ως αντιπρόεδρος του Διοικητικού 
Συμβουλίου, εκλέγεται μέλος αυτού, με μυστική 
ψηφοφορία στην πρώτη συνεδρίαση του Διοικητικού 
Συμβουλίου μετά τη συγκρότησή του σε σώμα. 

Κατά τα λοιπά εξακολουθεί και ισχύει η υπ’ αριθμ. 
1543/30.4.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 25 Οκτωβρίου 2005 
Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στη ΖΑΓΚΑ ΑΘΗΝΑ ΤΟΥ ΜΕΛΕΤΙΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 9885/20.10.2005 απόφαση του 
Νομάρχη Αθηνών χορηγείται στη ΖΑΓΚΑ ΑΘΗΝΑ ΤΟΥ 
ΜΕΛΕΤΙΟΥ άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στη ΜΗΤΣΟΠΟΥΛΟΥ ΑΝΑΣΤΑΣΙΑ ΤΟΥ 
ΠΟΛΥΚΑΡΠΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 10012/20.10.2005 απόφαση του 
Νομάρχη Αθηνών χορηγείται στη ΜΗΤΣΟΠΟΥΛΟΥ 
ΑΝΑΣΤΑΣΙΑ ΤΟΥ ΠΟΛΥΚΑΡΠΟΥ άδεια άσκησης 
επαγγέλματος Κοινωνικού Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 


Αριθμ. 12999 (7) 

Τροποποίηση της υπ’ αριθμ. 8016/22.6.2004 απόφασης 
του Νομάρχη Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθρου ν.2520/1997 « Μέτρα για 
τους Νέους Αγρότες». 

2. Την 337410/10.7.1998 απόφαση των Υπουργών 
Εσωτερικών-Δημόσιας Διοίκησης και Αποκέντρωσης- 
Οικονομικών και Αγροτικής Ανάπτυξης και Τροφίμων « 
Λεπτομέρειες Εφαρμογές του ν.2520/1997». 

3. Την ανάγκη ταχύτερης, συντονισμένης και 
ορθολογικής εφαρμογής του ν. 2520/1997. 

4. Την μετακίνηση του υπαλλήλου - μέλους της Δ/ 
νσης Αγροτικής Ανάπτυξης σε άλλη Υπηρεσία, αποφα¬ 
σίζουμε: 

Τροποποιούμε την παραπάνω σχετική απόφασή μας 
και ανασυγκροτούμε την «Επιτροπή Φοροαπαλλαγής 
Αγροτών» όπως παρακάτω: 

Α) Από την Δ/νση Αγροτικής Ανάπτυξης Ηρακλείου: 

Ο Γεωπόνος Ποτηράκης Μιχάλης που θα εκτελεί 
χρέη Προέδρου με αναπληρωτή του το Γεωπόνο 
Παπαδοκωστάκη Νικόλαο. 

Β) Για τα υπόλοιπα μέλη της Επιτροπής ισχύει απόλυτα 
η προηγούμενη σχετική απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Οκτωβρίου 2005 
Ο Νομάρχης 
ΔΗΜΗΤΡΙΟΣ ΣΑΡΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 

Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 

ΛΑΡΙΣΑ -Διοικητήριο 

Σε έντυπη μορφή: 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυιΌ προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-ΐΌπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ιπΙθγπθΙ : ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβπίθΐ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















